piepklein groot wereld
Wat is die kans dat ek op facebook ingaan en ‘n blogger se prentjie op Vriendin se profiel sien. En dan by die blogger se profiel ingaan en sommer sien “you have 2 (ja rerig TWO) mutual friends. En dan na die blogger se vriendelys kyk, nog bloggers herken, hier en daar kliek en sowaar daar spring nog twee gemeenskaplike kennise uit die tas!
Nou wonder ek – (ek jok, ek is lekker nuuskierig) om te weet of die gemeenskaplike kennisse van die mense wat ek weet blog ook blog!
Dit gaan my groot laat glimlag!
Maar, die heerlike vryheid van anonimiteit is lekkerder as wat nuuskierigheid groot is – so hierdie klein wereldjie moet maar sy grootheid vir my behou!
Ek sit hier bo teen die koppie vir jou en tik.
Dis vandag 3 jaar later.
My hart was nie seer vanoggend nie.
Ek het wakker geword met gewone gedagtes – geen seer wat my binnekant toevou nie.
Net die verlang na God. Om tuis te voel by Hom. Om te weet wat Hy dink en voel en wil.
Om seker te wees.
Ek is so naby aan die punt om te se dis mensgemaak – maar dan kan ek J nie verklaar nie. Hy verander steeds.
Dink as ek hartseer voel vandag is dit nie oor wat gebeur het nie, maar oor my vrees en onvermoe om voluit te leef en te vertrou.
Dankie vir als – ek weet elke dag minder hoe ek en die lewe werk.
Hoop dit bly vir jou duidelik, en dat jy koersvas en seker is.
En nou rol die trane.
Die dagbreek hier voor my is mooi.
…soos ‘n akker!
Block Cascade gespeel tot by 29173…
Blogs gelees tot my batteryliggie begin flits…
Skape getel tot hulle nie meer oor die heining wou spring nie…